‘সুফল বাংলা’য় আরও ৩৫০টি নতুন আউটলেট, বড় ঘোষণা রাজ্য বাজেটে

কলকাতা: ‘সুফল বাংলা’ ব্র্যান্ড (Sufal Bangla Brand) বাংলায় তার নিজস্বতা গড়ে তুলেছে। সাশ্রয়ী মূল্যে নিত্যপ্রয়োজনীয় সামগ্রী রাজ্যবাসী এই সুফল বাংলা স্টল থেকে সংগ্রহ করতে পারে। এবার সেই সাধারণে কথা মাথায় রেখে রাজ্য বাজেটে (Bengal Budget 2025) ‘সুফল বাংলা’ নিয়ে বিশেষ ঘোষণা করল মমতা বন্দ্যোপাধ্যায়ের সরকার (Mamata Banerjee)।

বুধবার বাজেটে স্পষ্টভাবে ঘোষণা করা হল এবার থেকে সুফল বাংলা ৩৫০টি বিক্রয়কেন্দ্র খোলা হবে। তার জন্য বাজেটে ২০০ কোটি টাকা বরাদ্দ করা হয়েছে। সরকারের এই ঘোষণার ফলে খুশির হাওয়া গৃহস্থের সংসারে।

আরও পড়ুন: ‘নদী বন্ধন’ নতুন প্রকল্প রাজ্যের, বরাদ্দ ২০০ কোটি

উল্লেখ্য, ২০১৪ সালে মাত্র ১৪টি ভ্রাম্যমাণ স্টল দিয়ে ‘সুফল বাং লা’ তার যাত্রা শুরু করে। যা এক দশকে ৬০০ ছাড়িয়ে গেছে। এখন রাজ্যে সুফল বাংলার বিক্রয়কেন্দ্রের সংখ্যা ৪৮৪ ও ভ্রাম্যমাণ স্টলের সংখ্যা ১১৭। এছাড়াও বেশ কিছু হাব রয়েছে। এক কথায় লাগামছাড়া দ্রব্যমূল্য বৃদ্ধি বাজারে সুফল বাংলার সাধারণ থেকে খেটে খাওয়া মানুষকে দৈনন্দিন হেঁশেলে কম দামে ‘সুফল বাংলা’ ব্র্যান্ড শাকসবজি থেকে মাছ সরবরাহ করে।